**ПРОГРАМ ЈАВНЕ РАСПРАВЕ**

**О НАЦРТУ ПЛАНА РАЗВОЈА ОПШТИНЕ ИВАЊИЦА за период 2023-2030. године**

1. У поступку припреме Плана развоја општине Ивањица за период 2023-2030. године, Општинско веће спроводи јавну расправу о Нацрту Плана развоја општине Ивањица за период 2023-2030. године (у даљем тексту Нацрт Плана) који је саставни део овог Програма.
2. Јавна расправа о Нацрту Плана спроводи се у периоду од 09.06.2023. до 29.06. 2023. године.
3. Учесници у јавној расправи о Нацрту Плана су заинтересовани грађани, удружења, стручна и остала јавност, као и чланови тематских радних група за израду Нацрта Плана.
4. Програм јавне расправе о Нацрту Плана, са Нацртом Плана објављује се на интернет страници Општине Ивањица и огласној табли Општине Ивањица.
5. Предлози, примедбе, сугестије грађана и осталих учесника у јавној расправи могу се доставити путем електронске поште на адресу [soivanjica@ivanjica.gov.rs](mailto:soivanjica@ivanjica.gov.rs) или поштом на адресу: Венијамина Маринковић бр. 1 или личном доставом на писарницу Општине Ивањица – са напоменом на коверти: „За јавну расправу о Нацрту Плана развоја општине Ивањица за период 2023-2030. године”, најкасније до 29.06 2023. године до 14,00 часова. Предлози се достављају на Обрасцу који се може преузети на интернет страници општине [www.ivanjica.gvo.rs](http://www.ivanjica.gvo.rs) , или у просторијама општине.
6. Јавни позив за учешће у јавној расправи упутиће се грађанима, удружењима, стручној и осталој јавности и исти ће бити објављен на интернет страници Општине [www.ivanjica.gvo.rs](http://www.ivanjica.gvo.rs) и путем локалних медија.
7. По окончању јавне расправе општина Ивањица ће анализирати све предлоге, примедбе и сугестије учесника у јавној расправи и на основу тога сачинити Извештај о спроведеној јавној расправи о Нацрту Плана, који ће бити објављен на интернет страници Општине у року од 15 дана од окончања јавне расправе.
8. Овај програм, ради реализације, доставити надлежним службама општине које ће јавни позив за учешће у јавној расправи са овим Програмом објавити на својој интернет страници.

Број: 30-2/2023-01

У Ивањици, дана 9. Јуна 2023. год

ПРЕДСЕДНИК Момчило Митровић